Ven (insulo)

eta|Kyrkbacken kaj preĝejo de Sankta Ibb
eta|Backafall
Ven (en dana kaj en arkaika sveda literumo Hven) estas svedia insulo en la Sundo inter Danio kaj Svedio, situanta proks. 4,5 km de la okcidenta marbordo de Skanio en Svedio kaj proks. 8,5 km de la orienta marbordo de Zelando en Danio. La insulo havas areon de 7,5 km² kaj 359 permanentajn loĝantojn (2009). Ĝi apartenas al la svedia municipo Landskrona.

Ven estas konata pro sia akuta marbordo Backafall.
La fama dana astronomo Tycho Brahe konstruigis centre sur Ven kastelon Uraniborg kaj stelobservejon Stjerneborg en la 16-a jarcento. La insulo tiam apartenis al Danio, ekde la 17-a jarcento al Svedio.

Sur la insulo staras Sankt Ibbs kyrka, preĝejo de Sankta Jakobo. (Ib aŭ Ibb estas malnova dana nomvariaĵo de Jakobo.)

Pluraj asteroidoj estas nomataj laŭ la insulo Ven en diversaj nomvariaĵoj:
 379 Huenna
 499 Venusia
 1678 Hveen

Kategorio:Maraj insuloj en Svedio
Kategorio:Insuloj en Danio
Kategorio:Skanio
Kategorio:Historio de astronomio
*